09 באוגוסט, 2023

**לכבוד**

רח"ט סייבר

יחידת הסייבר הארצית, לה"ב 443

משטרת ישראל

**הנדון: הודעה על השהיית תהליכי התקשרות חברת פאראגון פיתרונות בע"מ**

אלי שלום רב,

ביום ה - 13 ליוני, 2023 ועדת חוקה חוק ומשפט אישרה את הצורך בהקמת ועדת חקירה ממשלתית לשימוש ברוגלות.

ביום ה- 20 ליולי, 2023 החליט שר המשפטים מר יריב לוין על הקמתה של ועדת בדיקה ממשלתית לשימוש ברוגלות, שיינתנו לה סמכויות של וועדת חקירה לפי סעיפים 9 עד 11 ו27- (ב)לחוק ועדות חקירה, התשכ"ט-1968.

על רקע האמור לעיל והעובדה כי במסגרת טיוטת ה"מחליטים" שהובאה לאישור הממשלה נטען בין היתר כי:

*"נדרשת בדיקה ממשלתית מעמיקה בשל הצורך לבצע אסדרה מקיפה ולספק תשתית נורמטיבית לשימוש בכלים טכנולוגיים מתקדמים, על מנת לחזק את אמון הציבור שנפגע בעקבות פרשת פגסוס, ונוכח הצורך להגן על הזכות לפרטיות מצד אחד, ולתת בידי גורמי האכיפה כלים אפקטיביים למאבק בפשיעה ובשחיתות, מצד שני."[[1]](#footnote-1)*

חברת פאראגון פיתרונות בע"מ (להלן – "החברה") מבקשת להודיע על השהיית המשך המגעים להתקשרות מסחרית עם המשטרה וזאת עד לגמר הבירור וקבלת המלצות ועדת הבדיקה הממשלתית.

כידוע לכם וכפי שהוצג לאורך הדרך במגעים השוטפים, מיום היווסדה הטמיעה החברה מדיניות מחמירה של ציות. בהתאם למדיניות שגיבשה החברה, נבחנות בין היתר המסגרות המשפטיות, מנגנוני הבקרה וכלל הרגולציה החלה על כל אחד מגופי אכיפת החוק והמודיעין עמם החברה מבקשת להתקשר ברשימת המדינות המותרות כתנאי להתקשרות.

על רקע האמור וכל עוד מתקיים בירור הנוגע להתנהלות המשטרה שבצידו עתידות להתקבל הנחיות צופות פני עתיד הנוגעות לאסדרה מקיפה של הפעלת הכלים כמו גם מנגנוני הפיקוח והבקרה עליהם, הנהלת החברה החליטה על השהייתה המגעים עד כאמור לקבלת כלל ההנחיות וההמלצות של הוועדה.

בשים לב לחשיבות הקריטית שיש להשלמת פעילות הוועדה ליכולת של משטרת ישראל לעשות שימוש בכלי איסוף מודיעין בסייבר לטובת לחימה בפשיעה חמורה וטרור, אנו תקווה, כי לא יהיה כל שיהוי או דיחוי בפעילות הוועדה וכי היא תעביר את המלצותיה בהקדם האפשרי.

בכבוד רב,

1. מתוך טיוטת הצעת המחליטים כפי שפורסמה בכלכליסט https://www.calcalist.co.il/local\_news/article/bks1p08q2 [↑](#footnote-ref-1)